Nordjyllands Politi fik søndag aften klokken 20:47 en anmeldelse om, at der havde været en trafikulykke i krydset ved Sigsgaardsvej og Klokkestøbervej i Pandrup. Her stødte en 64-årig mand, som kom kørende på elcykel, og en kvindelig bilist sammen. Efter ulykken døde den 64-årige mand på stedet. Det oplyser vagtchef ved Nordjyllands Politi, Jesper Sørensen. Overholdt ikke vigepligt Den 25-årige fører af bilen kunne ikke nå at undvige den 64-årige mand, som ifølge politiet ikke overholdt sin vigepligt. Kvinden er ikke kommet til skade i ulykken. En bilinspektør har været forbi at undersøge stedet, og politiet afventer hans rapport. De pårørende er underrettet om ulykken.

Referat:
Den 64-årige mand kørte ud fra sin vigepligt, inden han blev påkørt.